b'\n_START_ARTICLE_\nEmirado\n_START_PARAGRAPH_\nAng emirado o kaemiran (Kastila: emirato, Ingles: emirate, amirate) ay isang teritoryong pampolitika na pinamunuan ng isang emir, isang dinastikong monarkang Arabo. Nagmula ang emirado sa Arabe: \xd8\xa5\xd9\x85\xd8\xa7\xd8\xb1\xd8\xa9\xe2\x80\x8e, Imaarah\xc2\xa0; pangmaramihang anyo: \xd8\xa5\xd9\x85\xd8\xa7\xd8\xb1\xd8\xa7\xd8\xaa, Imaraat._NEWLINE_Isang estadong pederal ng pitong emiradong pederal ang Nagkakaisang Arabong Emirado, na bawat isa ay pinangangasiwaan ng isang hereditaryo o namamanang pagka-emir.  Inihahalal ng pitong pederal na emiradong ito ang Pangulo at Punong Ministro.  Karamihan sa mga emirado ang naglaho na o naging bahagi ng isang mas malaking modernong estado, may ilang nagbago ng pamagat o katawagan para sa kanilang mga pinuno, katulang ng pagiging Malik (Arabe para sa hari) o Sultan.  Kung kaya naging madalang na ang tunay na mga estadong emirado._NEWLINE_Sa Arabo, mapangkalahatang manguhulugan ang salita bilang anumang lalawigan ng isang bansang pinangangasiwaan ng isang kasapi ng klaseng namumuno, natatangi ng ang isang kasapi ng mag-anak na royal, katulad ng sa gobernatura ng Arabyanong Saudi.'